[Video] Hoogdrama in Comrades-vrouewedloopCharne Bosman. Foto: Twitter Bosman, wat verlede jaar met die tweede plek tevrede moes wees naas Wöstmann, het Sondag met sowat twee kilometer om te gaan Wöstmann verbygesteek. Wöstmann was vir meer as 80 km ver voor, maar het sowat 10 km voor die wenstreep in ŉ motorfiets vasgehardloop waarna ŉ ander motorfiets haar van agter af raakgery het. Wöstmann het hierna heelwat stadiger gehardloop en selfs een keer inmekaargesak. Bosman het die marathon met ŉ tyd van 06:25:55 voltooi. Wöstmann se tyd was 6:30:44. Kajsa Berg van Swede was derde met ‘n tyd van 06:39:04. Wöstmann sou geskiedenis maak as sy vanjaar se marathon weer kon wen. Dit sou beteken dat sy vir die tweede agtereenvolgende jaar die Comrades-vrouewedloop sowel as die Twee Oseane-marathon gewen het. Derek Preiss is die enigste ander atleet wat dit nog kon regkry – in 1974 en 1975. Wöstmann het verlede jaar die eerste Suid-Afrikaner geword om die Comrades-vrouewedloop te wen sedert Rae Bisschoff in 1998 daarin geslaag het. Major drama at #Comrades2016 as #carolinewostmann clashes with bikes. She's struggling to stay on a line. 10km left pic.twitter.com/9aBvtcC3Fo — Ross Tucker (@Scienceofsport) May 29, 2016